'S obzirom da se danas dobiva 5 dana zatvora po psovki ili verbalnom napadu, predstavljam dokazni materijal zbog kojeg Zdravko Mamić ima odležat najmanje godinu dana', napisao je Pretjerivač

Fizički napad na savjetnika Dinama Zdravka Mamića na Bolu na Braču i verbalni napad na Janicu Kostelić u Supetru i dalje su glavne teme na društvenim mrežama, a FB satiričar poznat pod pseudonimom 'Pretjerivač' nastavlja s forama na račun tog incidenta.

"S obzirom da se danas dobiva 5 dana zatvora po psovki ili verbalnom napadu, predstavljam dokazni materijal zbog kojeg Zdravko Mamić ima odležat najmanje godinu dana. Zamolio bih nadležne institucije da rade svoj posao. Hvala unaprijed", napisao je uz montiranu snimku objavljenu na FB stranici.

Sadržaj se nastavlja...

U videu se nabrajaju sve Mamićeve psovke i napadi na novinare, a svi znamo da ih je bilo. Kako psovke 'idu', tako se povećava i broj Mamićevih imaginarnih dana u zatvoru zbog vrijeđanja.